Noora Honkala

Noora Katarina Honkala (s. 1. heinäkuuta 1992) on suomalainen ultrajuoksija. Hän asuu Kreikassa.

Honkala on juossut Spartathlonin viisi kertaa (2014–2016, 2021, 2023), joista ensimmäisellä kerralla vuonna 2014 kaikkien aikojen nuorimpana naisena. Vuoden 2021 Spartathlonissa hän sijoittui naisten kilpailussa kolmanneksi ajalla 26.27.14. Aika oli Spartathlonin naisten kaikkien aikojen tilaston viidenneksi paras ja kaikkien aikojen paras suomalaisnaisen juoksema tulos. Vuoden 2023 Spartathlonissa hän sijoittui naisten kilpailussa toiseksi ajalla 23.23.02. Hän hävisi kilpailun voittajalle Camille Herronille lähes 50 minuutilla, mutta alitti siitä huolimatta aikaisemman naisten reittiennätyksen yli tunnilla. Honkalan aika on kaikkien aikojen paras suomalaisaika Spartathlonissa.

Honkalalla on hallussaan Suomen ennätykset 100 mailin sekä 12 ja 24 tunnin juoksuista. 12 tunnin juoksussa Honkala juoksi Pohjoismaiden ennätyksen 137,171 kilometriä maaliskuussa 2021 Barcelonassa Espanjassa. Tämän ennätyksen rikkoi Satu Lipiäinen marraskuussa 2021, mutta Honkala otti ennätyksen takaisin nimiinsä helmikuussa 2022 juostuaan Spartassa 145 kilometriä ja 400 metriä. Lokakuussa 2022 Honkala juoksi Loutrákissa Kreikassa vuorokaudenjuoksun Suomen ennätyksen 246,496 kilometriä. Juoksun väliaikana hän paransi 100 mailin Suomen ennätystä aikaan 15.00.18 ja lisäksi hän juoksi 200 kilometrillä epävirallisen Suomen ennätyksen 18.45.16.

Henkilökohtaiset ennätykset 
 50 kilometriä: 3.36.26
 6 tuntia: 80,100 km
 100 kilometriä: 7.41.49
 12 tuntia: 146,356 km
 100 mailia: 15.00.18
 24 tuntia: 246,496 km

Lähteet

Aiheesta muualla 
 Noora Honkalan nettisivu
 Noora Honkala's statistics on DUV Statistics 

Suomalaiset kestävyysjuoksijat
Vuonna 1992 syntyneet
Elävät henkilöt